ai4bharat/Pralekha huggingface dataset:
|
قانون اور انصاف کی وزارت
|
ہائی کورٹ کے ریکارڈ کی ڈیجیٹائزیشن 
ہندوستان کی سپریم کورٹ کی ای- کمیٹی کے ذریعہ ایک ذیلی کمیٹی تشکیل دی گئی، جس کا مقصد اسکیننگ، اسٹوریج، بازیافت، عدالتی ریکارڈ کی ڈیجیٹائزیشن اور عدلیہ کے میراثی ڈیٹا کے تحفظ کے لیے ڈیجیٹل پریزرویشن اسٹینڈرڈ آپریٹنگ پروسیجر  تیار کرنا تھا۔ ایس او پی کو چیف جسٹس آف انڈیا، ڈی وائی چندرچوڑ کی سربراہی میں 21 اکتوبر 2022 کو سپریم کورٹ آف انڈیا کی ای -کمیٹی نے اپنی مکمل باڈی میٹنگ میں منظور کیا تھا۔ ایس او پی میں دی گئی تفصیلات کے مطابق، ہائی کورٹ کے ریکارڈوں کی ڈیجیٹائزیشن سے متعلق ڈیٹا کی مقدار ضمیمہ I میں منسلک ہے۔
پروجیکٹ کا مرحلہ II اپنی تکمیل کے قریب ہے اور ای- کورٹس فیز III کے لئے ڈی پی آر کو 21 اکتوبر 2022 کو سپریم کورٹ آف انڈیا کی ای -کمیٹی، کے ذریعہ حتمی شکل دے دی گئی ہے اور اس کی منظوری دی گئی ہے ،جس میں میراثی ڈیٹا سمیت پورے عدالتی ریکارڈ کو ڈیجیٹائز کرنے کا انتظام ہے۔ ای- کورٹس فیز III کے ڈی پی آر پر غور کرنے کے لیے اخراجات کی مالیاتی کمیٹی  کا اجلاس 23 فروری 2023 کو منعقد ہوا اور ای ایف سی کی منظوری حاصل کر لی گئی۔ دیگر، مطلوبہ منظوری اپنے آخری مرحلے میں ہے۔
یہ جانکاری قانون اور انصاف کے مرکزی وزیر جناب کرن رجیجو نے آج راجیہ سبھا میں ایک تحریری جواب میں دی۔
ضمیمہ- I
ہائی کورٹ کے ریکارڈ کی ڈیجیٹائزیشن۔ عدالتی ریکارڈ کی ڈیجیٹا ئزیشن کی پیش رفت حسب ذیل ہے:
|
|
رواں ڈیجیٹائزیشن کی ہائی کورٹ کے لحاظ سے حیثیت
|
|
نمبر شمار
|
|
ہائی کورٹ کا محل وقوع
|
|
ڈیجیٹائز شدہ صفحات کی کُل تعداد
|
|
1
|
|
گوہاٹی ہائی کورٹ، ایٹا نگر، ارونا چل پردیش
|
|
0
|
|
2
|
|
کولکاتا ہائی کورٹ ، مغربی بنگال
|
|
1,22,00,000
|
|
3
|
|
الہ آباد ہائی کورٹ
|
|
19,68, 00,000
|
|
4
|
|
دہلی ہائی کورٹ، نئی دہلی
|
|
17,90,00,000
|
|
5
|
|
آندھرا پردیش ہائی کورٹ
|
|
دستیاب نہیں ہے
|
|
6
|
|
گوہاٹی ہائی کورٹ ، آسام
|
|
2,92,17,338
|
|
7
|
|
ہماچل پردیش کا ہائی کورٹ
|
|
75,34,000
|
|
8
|
|
گوہاٹی ہائی کورٹ، کوہیما بینچ
|
|
2,80,000
|
|
9
|
|
چھتیس گڑھ ہائی کورٹ
|
|
دستیاب نہیں ہے
|
|
10
|
|
گجرات ہائی کورٹ
|
|
دستیاب نہیں ہے
|
|
11
|
|
ہائی کورٹ آف مدھیہ پردیش، جبل پور
|
|
15,40,00,000
|
|
12
|
|
ہائی کورٹ میگھالیہ، شیلانگ
|
|
0
|
|
13
|
|
گوہاٹی ہائی کورٹ ایزول بینچ، میزورم
|
|
29,867
|
|
14
|
|
اڑیسہ ہائی کورٹ، کٹک، اڈیشہ
|
|
1,22,00,000
|
|
15
|
|
ہائی کورٹ آف سکم ، گنگٹوک
|
|
6,83,861
|
|
16
|
|
مدراس ہائی کورٹ، چنئی
|
|
50,98,000
|
|
17
|
|
ہائی کورٹ آف تلنگانہ، حیدر آباد
|
|
4,01,50,753
|
|
18
|
|
ہائی کورٹ آف اترا کھنڈ، نینی تال
|
|
1,32,00,000
|
|
19
|
|
جموں وکشمیر اور لداخ ہائی کورٹ
|
|
دستیاب نہیں ہے
|
|
20
|
|
بامبے ہائی کورٹ
|
|
0
|
|
21
|
|
دمن دیو ہائی کورٹ
|
|
0
|
|
22
|
|
ہائی کورٹ جھار کھنڈ، رانچی
|
|
5,50,00,000
|
|
23
|
|
ہائی کورٹ آف کرناٹک
|
|
1,13,22,389
|
|
24
|
|
منی پور ہائی کورٹ
|
|
16,40,855
|
|
25
|
|
راجستھان ہائی کورٹ
|
|
1,61,00,000
|
|
|
|
|
|
73,44,57,063
۔۔۔۔۔۔۔۔۔۔۔۔۔۔۔۔۔۔۔۔۔

U-7139
وزارات ثقافت
آرٹ اور ثقافت کو فروغ دینے اور پھیلانے کے لئے ثقافت کی وزارت کے زیر انتظام اسکیمیں
وزارت کے ذریعہ چلائی جانے والی جاری اسکیموں کی تفصیلات درج ذیل ہے:
-
سینچریز اور سالگرہوں کی اسکیم،
-
کلا سنسکرتی وکاس یوجنا،
-
میوزیم کی فروغ،
-
لائبریریوں اور آرکائیوز کی فروغ،
-
عالمی مصروفیت اور بین الاقوامی تعاون،
-
مخطوطی نسخوں سے متعلق قومی مشن۔
وزارت کے ذریعہ جاری تمام سرپرستی والی اسکیموں کے مقاصد درج ذیل ہیں:
-
سینچریز اور سالگرہوں کی اسکیم: سرکردہ شخصیات کی 125 ویں / 150 ویں / 175 ویں وغیرہ جیسی صد سالہ اور خصوصی سالگرہ اور ملک میں تاریخی اہمیت کے واقعات منانے کے لئے ہے۔ تقریبات کا آغاز 100 / 125 /150 وغیرہ سال کی تکمیل سے ہوتا ہے اور ایک سال کی مدت تک جاری رہتا ہے۔
-
کلا سنسکرتی وکاس یوجنا: ڈراما ، تھیٹر کے گروپ ، رقص کے گروپ، موسیقی کے گروپ، لوک تھیٹر اور موسیقی ، اور پیش کرنے والے آرٹ کی سرگرمیوں کی دیگر اقسام کو مالی معاونت فراہم کر کے ملک کے آرٹ اور ثقافت کو فروغ دینا اور پھیلا نا ہے۔
-
میوزیم کی فروغ: مرکزی سرکار ، ریاستی سرکاروں، سوسائٹیوں، خود مختار اداروں ، سرکاری شعبے کی کمپنیوں، مقامی اداروں اور سوسائٹیوں کے قانون کے تحت اندراج شدہ مقامی اداروں کے ذریعہ ، علاقائی ، ریاستی اور ضلعی سطح پر نئے میوزیموں کے قیام اور موجودہ میوزیموں کو مستحکم کرنے نیز ان کی جدید کاری کرنے کے لئے ہے۔
-
لائبریریوں اور آرکائیوز کی فروغ: لائبریریوں سے متعلق قومی کمیشن  کا مقصد ہندوستان کی ایک قومی ورچوئل لائبریری قائم کرن، ماڈل لائبریریوں کا قیام ، لائبریریوں کا مقداری / اقداری سروے و صلاحیت سازی کرنا ہے۔ تمام قومی ، ریاستی اور ضلع سطح کی لائبریریوں کو ماڈل لائبریریوں کے طور پر فروغ دیا جائے گا ، جس میں ان لائبریریوں کو معاشی طور پر پسماندہ اضلاع میں فروغ دینے پر زور دیا جائے گا۔ مزید بر آں ریاستوں میں ضلعی لائبریریوں کو نیٹ ورک کی کنکٹی وٹی فراہم کی جائے گی۔
-
عالمی مصروفیت اور بین الاقوامی تعاون
-
بیرون ملک بھارت ثقافت کو فروغ دینا ،
-
ہندوستان کے ساتھ غیر ملکیوں کے تعلقات کو استحکام بخشنا،
-
باہمی ثقافتی روابط کو فروغ دینا،
-
ہندوستان کی ثقافت کی ساکھ کو بیرون ملک اجاگر کرنا، اور
-
اندورن ملک سیاحت کو فروغ دینا۔
-
مخطوطی نسخوں سے متعلق قومی مشن:
-
قومی سطح کے سروے اور سروے کے بعد مخطوطی نسخوں کا پتہ لگانا،
-
قومی الیکٹرانک ڈاٹا بیس کے لئے ہر ایک مخطوطی نسخوں کی دستاویز سازی اور مخطوطی نسخوں کے خزانے میں شامل کرنا ، جس میں اس وقت 40لاکھ مخطوطی نسخوں سے متعلق معلومات دستیاب ہیں، جو اسے دنیا میں ہندوستانی مخطوطوں کے نسخوں سے متعلق سب سے بڑا ڈاٹا بیس بنا تا ہے۔
-
محفوظ کرنے کے لئے جدید اور دیسی ، دونوں طرح کے طریقہ کار کو استعمال کرتے ہوئے مخطوطی نسخوں کو محفوظ کرنا، اور مخطوطی نسخوں کو تحفظ فراہم کرانے والوں کی ایک نئی نسل کی تربیت کرنا۔
-
لسانیات ، اسکرپٹس اور کریٹیکل ایڈیٹنگ نیز متنوں کی کیٹلاگنگ اور مخطوطی نسخوں کے تحفظ جیسے مخطوطی نسخوں کے مطالعات کے مختلف شعبوں میں اسکالر س کی آئندہ نسل کو تربیت فراہم کرنا۔
-
قدیم ترین اور کمیاب مخطوطی نسخوں کو ڈیجٹائز کر کے مخطوطی نسخوں تک رسائی کو فروغ دینا۔
-
غیر اشاعتی مخطوطی نسخوں اور کٹیلاگز کے اہم ترین ایڈیشنوں کی اشاعت کے ذریعہ مخطوطی نسخوں تک رسائی کو فروغ دینا۔
-
لیکچروں ، سیمیناروں ، اشاعتوں اور پیش رسائی کے دیگر پروگراموں کے ذریعہ مخطوطی نسخو کے ساتھ عوام الناس کی مصروفیت کے لئے راہ ہموار کرنا۔
یہ معلومات ثقافت، سیاحت اور شمال مشرقی خطے کی ترقیات کے وزیر جناب جی کشن ریڈی نے آج لوک سبھا میں فراہم کیں۔
کابینہ
کابینہ نے اطلاعات اور مواصلاتی ٹیکنالوجیوں کے شعبے میں بھارت اور جاپان کے درمیان تعاون کے لیے ایک اقرار نامے کی منظوری دی ہے
نئی دہلی،29 اکتوبر مرکزی کابینہ نے جس کی صدارت وزیر اعظم جناب نریندر مودی نے کی، بھارت اور جاپان کے درمیان اطلاعات اور مواصلاتی ٹیکنالوجیوں کے شعبے میں باہمی تعاون کے سلسلے میں تعاون کے اقرار نامے  پر دستخط کیے جانے کی منظوری دی ہے۔
اس ایم او سی سے مواصلات کے میدان میں باہمی تعاون اور آپسی مفاہمت کو مستحکم بنانے میں مدد ملے گی اور یہ بھارت کے لیے ایک اسٹرٹیجک قدم ثابت ہوگا کیونکہ جاپان ’’خصوصی اسٹرٹیجک اور عالمی شراکت دار‘‘ کی حیثیت کے ساتھ ایک اہم شراکت دار ہے۔
ایم او سی سے دونوں ملکوں کے درمیان مختلف شعبوں میں تعاون کے سلسلے میں مدد ملے گا۔ ان شعبوں میں 5 جی نیٹ ورک، ٹیلی کام سکیورٹی، آبدوز کیبل، مواصلاتی سامان، جدید ترین وائر لیس ٹیکنالوجیز اور آئی سی ٹیز کے ا ستعمال، آئی سی ٹیز ہنرمندی کے فروغ، عوامی تحفظ اور قدرتی آفات میں راحت رسانی، مصنوعی ذہانت  بلاک چین، سپیکٹرم چین، سپیکٹرم بندوبست، ہمہ قومی پلیٹ فارموں پر تعاون وغیرہ شامل ہیں۔
ایم او سی سے بھارت کے لیے عالمی معیار بندی عمل میں شامل ہونے کے مواقع مزید بڑھ جائیں گے۔ آئی سی ٹیز ٹیکنالوجیوں میں تعاون سے ملک میں آئی سی ٹیز بنیادی ڈھانچے کو مستحکم بنانے میں مدد ملے گی۔ مستقبل کے آبدوز کیبل نیٹ ورکس اور ٹیکنالوجیوں میں فروغ میں تعاون سے بھارت سے زمینی علاقے کی دور دراز کے علاقوں تک رسائی کو بہتر بنانے میں مدد ملے گی۔ ایم او سی کا مقصد آئی سی ٹیز کے میدان میں انسانی صلاحیت سازی کو فروغ دینا اور اسٹارپ ایکو سسٹم کو مزید ترقی دینا ہے جس سے آتم نربھر بھارت کے مقاصد کو حاصل کرنے میں مدد ملے گی۔
وزیراعظم کا دفتر
ڈاکٹر پی کے مشرا نے وزیراعظم کے پرنسپل سکریٹری کا عہدہ سنبھالا
نئی دہلی 11ستمبر ۔ ڈاکٹر پرمود کمار مشرا کو بھارت کے وزیراعظم کا پرنسپل سکریٹری مقرر کیا گیا ہے۔ انہوں نے آج اپنا چارج سنبھا ل لیا ۔
ڈاکٹر پرمود کمار مشرا ، وزیر اعظم کے پرنسپل سکریٹری
ڈاکٹر مشرا پروگراموں کے انتظام میں طویل تجربہ رکھتے ہیں ، جن میں زراعت ،بحران کا بندوبست ، بجلی کاشعبہ ، بنیادی ڈھانچے کی فائننسنگ اور انضباطی مسائل شامل ہیں۔ ان کا کیرئیر بہت نمایاں رہا ہے ۔ جس میں تحقیق ، اشاعت ، پالیسی سازی اور پروگرام /پروجیکٹ کا بندوبست بھی شامل رہا ہے ۔ وہ پالیسی سازی اور انتظامیہ کا وسیع تجربہ رکھتے ہیں اور انہوں نے بہت سی اہم ذمہ داریاں سنبھالی ہیں مثلاََ وزیر اعظم کے ایڈیشنل پرنسپل سکریٹری ، سکریٹری زراعت اورتعاون ، بھارت سرکار ، چیئرمین اسٹیٹ الیکٹرسٹی ریگولیٹری کمیشن اور بحران کے بندوبست کا شعبہ ۔ زراعت اور تعاون کے سکریٹری کے طور پر وہ نیشنل ایگری کلچر ڈیولپمنٹ پروگرام  اور نیشنل فوڈ سکیورٹی مشن  جیسی اہم قومی اسکیموں میں سرگرم رہے ۔
2014 سے 2019 کے درمیان وزیر اعظم کے ایڈیشنل پرنسپل سکریٹری کی حیثیت سے انہیں انسانی وسائل کے بندوبست ،خاص طور پر سینئیر عہدوں پر تقرر کے معاملے میں اختراعی نوعیت کی اور انقلابی تبدیلیاں کرنے کا فخر حاصل رہا ہے ۔
ان کے بین الاقوامی تجربے میں انسٹی ٹیوٹ آف ڈیولپمنٹ اسٹڈیز  میں چار سال سے زیادہ کا تحقیقی اور علمی کام ، اے ڈی بی اور عالمی بینک کے پروجیکٹوں کے سلسلے میں بات چیت اوران پرعمل درآمد ، انٹر نیشنل کراپ ریسرچ انسٹی ٹیوٹ فار سیمی ایرڈ ٹراپکس  کے گورننگ بورڈ کا ممبر ہونا اور بہت سی بین الاقوامی کانفرنسوں میں ماہر / ریسورس پرسن کے طور پر شرکت کرنا شامل ہے۔
انہیں حال ہی میں اقوام متحدہ کا ایس اے ایس اے کے اے ڈبلیو اے ایوارڈ 2019 دیا گیا ہے ،جو بحران کے بندوبست کا سب سے مایہ ناز بین الاقوامی ایوارڈ ہے ۔
ڈاکٹر مشرا نے یونیورسٹی آف سیسکس سے معاشیات / ترقیاتی مطالعات میں پی ایچ ڈی کی ہے ، یونیورسٹی آف سیسکس سے ڈیولپمنٹ اکنامکس میں ایم اے کیا ہے اور دہلی اسکول آف اکنامکس سے پہلےدرجے میں معاشیات میں ایم اے کیا ہے ۔ نیز 1970 میں جی ایم کالج  سے بی اے آنرز  پہلےدرجے میں پاس کیا اور دیگر مضامین میں ڈسٹنکشن حاصل کی ۔ وہ اوڈیشہ کی تمام یونیورسٹیوں میں معاشیات میں اول درجہ حاصل کرنے والے واحد طالبعلم تھے ۔
انہوں نے تین کتابیں بھی لکھی ہیں اس کے علاوہ بہت سے بین الاقوامی رسالوں میں ان کے مضامین اور جائزے بھی شائع ہوئے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-4109
(Visitor Counter : 157
وزارتِ تعلیم
اساتذہ کو تربیت کے لیے ڈیجیٹل موڈ سے لیس کرنا
محکمہ اسکول تعلیم و خواندگی نے اساتذہ کی تربیت کے اپنے مربوط پروگرام کو ڈیجیٹل بنایا ہے جسے نشٹھا یعنی اسکول سربراہوں اور اساتذہ کی مجموعی ترقی کے لیے قومی پہل کہا جاتا ہے۔ ابتدائی اساتذہ کے لیے نشٹھا آن لائن کا آغاز 06 اکتوبر 2020 کو این سی ای آر ٹی نے ڈی آئی سی ایچ اے پلیٹ فارم پر کیا تھا اور اس کے تحت تقریباً 24 لاکھ اساتذہ/اسکول سربراہوں کو شامل کیا گیا ہے۔
2021-22 میں نشٹھا آن لائن کو ثانوی سطح  اور سیکنڈری، پری پرائمری اور پرائمری کے لیے بالترتیب فاؤنڈیشنل لٹریسی اینڈ نیومِریسی  تک بڑھا دیا گیا ہے جس میں اساتذہ کے معیار میں بہتری اور طلبہ کے سیکھنے کے نتائج پر توجہ مرکوز کی گئی ہے۔
این سی ای آر ٹی نے ایک پیکیج تیار کیا ہے جس میں 12 جنریک ماڈیول اور 56 مضامین کے مخصوص ماڈیول شامل ہیں جو نشٹھا 2.0  اور ڈی آئی کے ایس ایچ اے پورٹل پر آن لائن نشٹھا 3.0 کے تحت بنیادی خواندگی اور اعداد و شمار کے لیے 12 ماڈیول شامل ہیں۔
سی آئی ای ٹی- این سی ای آر ٹی نے مختلف آئی سی ٹی ٹولز، قومی سطح پر ڈیجیٹل اقدامات، تعلیمی ٹیکنالوجی میں ابھرتے ہوئے رجحانات، سائبر سیفٹی اور سیکورٹی پر اساتذہ، طلبہ اور دیگر اسٹیک ہولڈرز پر توجہ مرکوز کرتے ہوئے ایک ویبینار سیریز کا آغاز کیا۔ انگریزی اور ہندی میں مختلف قسم کے سیشن براہ راست منعقد کیے گئے ہیں جو یوٹیوب کے ذریعے این سی ای آر ٹی کے آفیشل یوٹیوب چینل کے ساتھ ساتھ 12 پی ایم ای ودیا ڈی ٹی ایچ ٹی وی چینلز اور جیو ٹی وی موبائل ایپ پر براہ راست منعقد کیے گئے ہیں۔ اب تک سیکھنے اور تشخیص کی تدریس کے لیے آئی سی ٹی ٹولز پر ایک گھنٹے کے تقریباً 540 لائیو سیشن کا انعقاد کیا گیا ہے۔ آسان حوالے کے لیے ایک ذخیرہ بھی بنایا گیا ہے اور اس لنک سے رسائی حاصل کی جاسکتی ہے: https: //ciet.nic.in/pages.php?id=webinar&ln=en
اس کے علاوہ ہر ماہ کے آخری ہفتے میں ای ٹی اور آئی سی ٹی سے متعلق شعبوں پر آن لائن سیشن منعقد کیے جاتے ہیں۔ اس طرح کی تقریباً 7 تربیتوں کا انعقاد کیا گیا ہے۔ ان سیشنوں کی تفصیلات کی رسائی یہاں حاصل کی جاسکتی ہے: https: //ciet.nic.in/workshop-training.php?&ln=en
سی آئی ای ٹی- این سی ای آر ٹی نے اٹل ٹنکرنگ مشن، نیتی آیوگ کے تعاون سے سیکھنے کی تعلیم کے لیے کھیل پر مبنی مواد تیار کرنے کے سلسلے میں 10 دن کی تربیت کا انعقاد کیا ہے۔ تفصیلات تک https: //ciet.nic.in/workshop-ddge.php پر رسائی حاصل کی جاسکتی ہے۔
آن لائن تربیت کے علاوہ آن لائن کورس ماڈیول سی ڈی اے سی میٹی، سی ای ایم سی اے- کول، اے ٹی اے ایل مشن، یونیسکو، یونیسیف مائیکروسافٹ وغیرہ کے تعاون سے تیار کیے جاتے ہیں۔
وزارت تعلیم نے ڈیجیٹل/آن لائن تعلیم سے متعلق پرگیتا رہ نما خطوط بھی جاری کیے ہیں۔ رہ نما خطوط بہتر معیار کی آن لائن تعلیم کو آگے بڑھانے کے لیے ایک روڈ میپ یا اشارے فراہم کرتے ہیں۔ یہ اسکول کے سربراہوں، اساتذہ، والدین، اساتذہ کے ماہرین تعلیم اور طلبہ سمیت اسٹیک ہولڈرز کے متنوع گروہ کے لیے مفید ہے۔ رہ نما خطوط کی رسائی یہاں سے حاصل کی جا سکتی ہے:
https: //www.education.gov.in/sites/upload_files/mhrd/files/pragyata-guidelines_0.pdf
یہ معلومات وزیر مملکت برائے تعلیم محترمہ انپورنا دیوی نے آج راجیہ سبھا میں ایک تحریری جواب میں دی ہیں۔
وزیراعظم کا دفتر
وزیراعظم نے یوم فضائیہ پر بھارتی فضائیہ کو مبارکباد دی ہے
وزیراعظم جناب نریندر مودی نے یوم فضائیہ کے موقع پر بھارتی فضائیہ کے ارکان اور ان کی اہل خانہ کو مبارکباد پیش کی ہے۔
ایک ٹوئیٹ میں وزیراعظم نے کہا:
’’یوم فضائیہ پر، فضائیہ کے جرأت مند جوانوں اور ان کے اہل خانہ کو میری نیک خواہشات۔ नभः स्पृशं दीप्तम् کے پرمعنی نعرے کے مطابق، ہندوستان فضائیہ نے کئی دہائیوں سے اپنی غیر معمولی مہارت کا مظاہرہ کیا ہے۔ انھوں نے ملک کی حفاظت کی اور آفات کے دوران بھی قابل ذکر انسانی جذبے کا اظہار کیا۔‘‘
وزیراعظم کا دفتر
مصر میں بھارتی برادری سے وزیر اعظم کی بات چیت
وزیر اعظم جناب نریندر مودی نے 24 جون 2023 کو اپنے دورۂ مصر کے دوران قاہرہ میں بھارتی برادری کے اراکین سے بات چیت کی۔
ان کے ساتھ اپنی بات چیت میں ، وزیر اعظم نے بھارت-مصر تعلقات کو مضبوط بنانے کے سلسلے میں بھارتی برادری کے تعاون کے لیے ان کی ستائش کی۔
غیر مقیم ہندوستانی برادری کے 300 سے زائد اراکین، جن میں طلبا، پیشہ واران اور کاروباری افراد شامل تھے، نے اس تقریب میں شرکت کی۔
کارپوریٹ امور کی وزارتت
آئی آئی سی اے نے ڈائریکٹوریٹ جنرل آف سول ایوی ایشن  کے 'سرکاری افسران کے لیے قائدانہ مہارت' پر تین روزہ تربیتی پروگرام کا انعقاد کیا
انڈین انسٹی ٹیوٹ آف کارپوریٹ آفیسرس ، جو حکومت ہند کی کارپوریٹ افسران کی وزارت کے ماتحت ایک خود مختار ادارہ ہے، نے اپنے اسکول آف بزنس انوائرمنٹ کے ذریعے ڈائریکٹوریٹ جنرل آف سول ایوی ایشن  حکومت ہند کے سینئر افسران کے لیے 'لیڈرشپ اسکلز' پر آج  تک تین روزہ تربیتی پروگرام کا انعقاد کیا۔
اس تربیتی پروگرام کا مقصد انسانی طرز عمل کے ادراک کے اہم پہلوؤں کا احاطہ کرتے ہوئے پیشہ ورانہ مہارت کے ذریعے بہترین کارکردگی اور قیادت کو فروغ دینا تھا۔ پروگرام کے افتتاحی سیشن سے آئی آئی سی اے کے ڈائرکٹر جنرل اور سی ای او جناب پروین کمار اور ڈی جی سی اے کے جوائنٹ ڈائرکٹر جنرل جناب منیش کمار نے خطاب کرتے ہوئے سرکاری عہدیداروں اور کارپوریٹ پیشہ ور افراد کے لیے قائدانہ تربیتی پروگراموں کی اہمیت پر روشنی ڈالی۔ لچک پیدا کرنے، جذباتی ذہانت اور ہمدردی کو مربوط کرنے کی اہمیت 3 روزہ تربیتی پروگرام کی رفتار طے کرنے پر مرکوز تھی۔
ممتاز موضوعاتی ماہرین ہر روز کے سیشن میں قیادت کو پائیداری اور ذمہ دارانہ حکمرانی کی طرف راغب کرتے ہیں۔ تربیتی پروگرام کے پہلے دن جناب سنیل کیسوانی نے زندگی بھر سیکھنے کے اہم پہلوؤں پر زور دیا تاکہ بہتر سے بہترین کی طرف رہنمائی کی جاسکے۔ اگلے دو روزہ پروگرام میں محترمہ دیپا بھاٹیا، محترمہ نیل سوڈھی، محترمہ انشو آنند اور ڈاکٹر جے دیپ سنگھ موثر مواصلات، تعاون میں کام کرنے، مؤثر ٹیم بلڈنگ اور تناؤ کے انتظام کی اہمیت پر روشنی ڈالیں گے۔
ڈی جی سی اے کے ڈائرکٹر  ڈاکٹر آر پی کشیپ اور آئی آئی سی اے کے اسکول آف بزنس انوائرمنٹ کی ایسوسی ایٹ پروفیسر اور ہیڈ ڈاکٹر گریما دادھیچ نے اس بات پر روشنی ڈالی کہ ڈی جی سی اے کے سینئر اور ذمہ دار افسران کے لیے تربیتی پروگرام سے توقع کی جاتی ہے کہ وہ شرکاء کے لیے محرک کے طور پر کام کریں گے تاکہ قوم کی تعمیر کے لیے مزید رہنما پیدا کیے جاسکیں۔
وزارت دفاع
ڈی آر ڈی او اور ہندوستانی بحریہ نے اُڈیشہ کے ساحل پر سطح سے ہوا میں مار کرنے والے کم دوری کے میزائل کے ورٹیکل لانچ کاکامیاب تجربہ کیا
دفاعی تحقیق و ترقی کی تنظیم  اور ہندوستانی بحریہ نے 23 اگست 2022 کو اُڈیشہ کے ساحل پر چاندی پور کے انٹی گریٹیڈ ٹیسٹ رینج  سے کم دوری کے سطح سے ہوا میں مار کرنے والے میزائل  کے ورٹیکل لانچ کا کامیاب تجربہ کیا۔
ورٹیکل لانچ کی صلاحیت کے مظاہرے کے لئے ایک تیزرفتار بغیر پائلٹ کے فضائی ہدف کے خلاف ہندوستانی بحریہ کے جہاز سے یہ تجربہ کیا گیا ۔ ملک میں تیار ریڈیو فریکوئنسی  سیکر سے لیس میزائلوں نے انتہائی درستگی کے ساتھ اس ہدف کو نشانہ بنایا۔ ڈی آر ڈی او نے اس وی ایل – ایس آر ایس اے ایم نظام کو ملک میں ڈیزائن اورفروغ دیا ہے۔
چاندی پور میں واقع آئی ٹی آر نے اس لانچ کے دوران ریڈار ، الیکٹرو آپٹیکل نگرانی نظام  اور ٹیلی میٹری نظام جیسے مختلف رینج آلات کے توسط سے حاصل کئے گئے لانچ سے متعلق ڈیٹا کا استعمال کرکے پرواز کے راستے وھیکل  کارکردگی کے معیارات کی نگرانی کی۔ اس لانچ کی نگرانی دفاعی تحقیق و ترقی لیبارٹری ، حیدرآباد میں واقع ریسرچ سینٹر عمارت  اور پونے میں واقع آر اینڈ ڈی انجینئرس جیسے سسٹم کے ڈیزائن کو تیار میں شامل مختلف ڈی آر ڈی او لیبارٹریز کے سینئر سائنس دانوں نے کی تھی۔
وزیردفاع جناب راج ناتھ سنگھ نے وی ایل – ایس آر ایس اے ایم کے کامیاب تجربے پر ڈی آر ڈی او، ہندوستانی بحریہ اور متعلقہ ٹیموں کو مبارکباد دی ہے۔ انہوں نے کہا کہ یہ میزائل ہندوستانی بحریہ کی طاقت میں اضافہ کرنے والی ثابت ہوگی۔
اس کے علاوہ، دفاعی تحقیق اور ترقی کے محکمے کے سکریٹری اور ڈی آر ڈی او کے چیئرمین نے بھی کامیاب تجرباتی پرواز میں شامل ٹیموں کو مبارکباد دی۔ انہوں نے کہا کہ اس تجربے میں ہتھیار نظام کے موثر ہونے کو ثابت کیا ہے۔ انہوں نے مزید کہا کہ یہ بحری- اسکیمنگ اہداف سمیت سرحد کے نزدیک مختلف فضائی خطروں کو بے اثر کرنے کے لئے ہندوستانی بحریہ کو اور زیادہ مضبوط بنائے گا۔
صدر جمہوریہ کا سکریٹریٹ
جے این یو، شمولیت، گوناگونیت اور مہارت کے امتزاج کی نمائندگی کرتی ہے: صدر جمہوریۂ ہند جناب کووند
صدر جمہوریۂ ہند نے جے این یو کے چوتھے سالانہ جلسۂ اسناد سے ویڈیو پیغام کے ذریعے خطاب کیا
نئی دہلی،18 نومبر ، بھارت کے تمام حصوں سے اور معاشرے کے تمام طبقوں سے تعلق رکھنے والے طلبا جواہر لال نہرو یونیورسٹی  میں سب کے لیے یکساں مواقع کے ماحول میں تعلیم پاتے ہیں۔ مختلف کیریئروں کی آرزو رکھنے والے طلبا جے این یو میں جمع ہوتے ہیں۔ یہ یونیورسٹی شمولیت، گوناگونیت اور مہارت کے امتزاج کی نمائندگی کرتی ہے۔ یہ بات صدر جمہوریہ ہند جناب رام ناتھ کووند نے آج  ایک ویڈیو پیغام کے ذریعے جے این یو کے چوتھے سالانہ جلسۂ تقسیم اسناد سے خطاب کرتے ہوئے کہی۔
صدر جمہوریہ نے کہا کہ بھارتی کلچر کے تمام پہلوؤں کی جے این یو میں عکاسی ہوتی ہے۔ کیمپس میں عمارتوں، ہوسٹلوں، سڑکوں اور شعبوں کے نام بھارتی ورثے سے ماخوذ ہیں۔ یہ بہترین طریقے پر بھارت کی ثقافتی اور جغرافیائی تصویر کی نمائندگی کرتے ہیں۔ یہ ہندوستانیت جے این یو کا ورثہ ہے اور اس کا تحفظ کرنا اس کا فرض ہے۔
صدر جمہوریہ نے کہا کہ جے این یو کے بہترین اساتذہ رائے کے اختلاف کے لیے آزادانہ بحث ومباحثے اور احترام کے لیے حوصلہ افزائی کرتے ہیں۔ علم سیکھنے میں طلبا کے ساتھ ساتھیوں جیسا رویہ اختیار کیا جاتاہے جو کہ اعلیٰ تعلیم کے معاملے میں ہونا چاہیے۔ یہ یونیورسٹی سرگرم بحث ومباحثے کے لیے جانی جاتی ہے جو کلاس روم کے باہر بھی کیفیٹیریا اور ڈھابوں میں ہر وقت سننے میں آتا ہے۔
قدیم بھارت میں علم اور تحقیق کے شاندار ماضی کا ذکر کرتے ہوئے صدر جمہوریہ نے کہا کہ آج کے چیلنجوں سے نمٹنے کے لیے ہم تکشاشیلا، نالندا، وکرم شیلا اور ولّابھائی یونیورسٹیوں سے فیضان حاصل کرسکتے ہیں جنھوں نے علم اور تحقیق کے اعلیٰ معیار قائم کیے ہیں۔ پوری دنیا سے اسکالر اور طلبا خصوصی علم حاصل کرنے کے لیے ان مراکز میں آیا کرتے تھے۔ اس قدیم نظام نے جس میں جدیدیت کے بھی بہت سے عناصر تھے، عظیم اسکالر پیدا کیے۔ مثلاً چرخ، آریا بھٹ، چانکیہ، پانینی، پتانجلی، گارگی، میتری اور تھیرولّوور۔ انھوں نے طبی سائنس، ریاضیات، علم فلکیات، گرامر اور سماجی ترقی میں قابل قدر رول ادا کیا۔ دنیا کے دوسرے حصے کے لوگوں نے بھارتی اسکالروں کی کتابوں کا ترجمہ کیا اور علم کو معلومات کو آگے بڑھانے میں استعمال کیا۔ آج کے بھارتی اسکالروں کو چاہیے کہ وہ علم کا ایسا اصل ادارہ قائم کریں جسے عصری، عالمی چیلنجوں سے نمٹنے کے لیے استعمال کیا جاسکے۔ جے این یو اعلیٰ تعلیم کے ان منتخب اداروں میں شامل ہے جو عالمی طور پر ناقابل تسخیر مہارت تک پہنچ سکتے ہیں۔
کووڈ-19 وبائی بیماری کا ذکر کرتے ہوئے صدر جمہوریہ نے کہا کہ آج دنیا اس وبائی بیماری کی وجہ سے بحران کے دور میں ہے۔ وبائی بیماری کے موجودہ پس منظر میں 2020 کی قومی تعلیمی پالیسی میں کہا گیا ہے کہ یہ اعلیٰ تعلیم کے اداروں کے لیے ضروری ہے کہ وہ انفیکشن والی بیماریوں، وبائی بیماریوں سمیات، علم تشخیص، سازینہ کاری، ویکسین تیار کرنے اور دیگر متعلقہ شعبوں میں تحقیق کے کام میں قیادت کریں۔متعلقہ سماجی مسائل کا بھی جائزہ لیا جانا چاہیے ، خاص طور پر ہمہ جہت، حکمت عملی کے ذریعے۔ اس کوشش میں جے این یو جیسی یونیورسٹیوں کو صف اوّل میں ہونا چاہیے تاکہ آسانی سے استعمال کرنے والی چھوٹی چھوٹی مشینیں ایجاد کریں اور طلبا طبقوں کے مابین اختراع کو فروغ دیں۔
وزارات ثقافت
انڈین انسٹی ٹیوٹ آف ہیریٹیج ایک عالمی معیار کا او رملک بھر میں اپنی قسم کا واحد ادارہ ہوگا:مرکزی وزیر برائے ثقافت
اہم جھلکیاں:
- حکومت نے نوئیڈا میں انڈین انسٹی ٹیوٹ آف ہیریٹیج قائم کرنے کا فیصلہ کیا ہے۔
- تاریخی ورثے کا یہ ہندوستانی ادارہ عالمی معیار کی یونیورسٹی قرار پائے گا۔
- آئی آئی ایچ میں آرٹس کی تاریخ، تحفظ، عجائب خانوں کے علم، دستاویزاتی مطالعات اور آثار قدیمہ میں ایم اے اور پی ایچ ڈی کے کورسیز پڑھائے جائیں گے۔
حکومت نے نوئیڈا، گوتم بدھ نگر میں انڈین انسٹی ٹیوٹ آف ہیریٹیج قائم کرنے کافیصلہ کیا ہے۔ اس اقدام سے ہندوستان کی گراں مایہ ثقافتی ورثے اور اس کے تحفظ سے تعلق رکھنے و الے شعبہ جات میں اعلی تعلیم اور تحقیقی کام پر مثبت اثر پڑے گا۔تاریخی ورثے میں اس ہندوستانی ادارے میں آرٹس کی تاریخ، فن پاروں کا تحفظ، عجائب خانوں کا علم،دستاویزاتی مطالعات، علم آثار قدیمہ ، احتیاطی تحفظ، کتبات کامطالعہ، سکوں وتمغوں کامطالعہ اور مخطوطات کے مطالعے سے متعلق ایم اے اور پی ایچ ڈی کے کورسیز پڑھائے جائیں گے۔اس کے علاوہ انڈین انسٹی ٹیوٹ آف ہیریٹیج یونیورسٹی کےبرسر خدمت ملازمین اور طالبعلموں کے لئے کنزرویشن کی تربیتی سہولیات فراہم کرائی جائے گی۔
اس ادارے کو ایک یونیورسٹی کی حیثیت دی جائے گی۔ اس کے لئے آثار قدیمہ کے ادارے، نیشنل آرکائیوز آف انڈیا، نئی دہلی کے تحت چلنے والا اسکول آف آرکیول اسٹیڈیز، ثقافتی جائیداد کے تحفظ کے لئےنیشنل ریسرچ لیبارٹری لکھنؤ، نیشنل میوزیم انسٹی ٹیوٹ آف ہسٹری آف آرٹ، آثار کاتحفظ اور عجائب گھروں کامطالعہ ، اور اندرا گاندھی نیشنل سینٹر فار ڈی آرٹس، نئی دہلی کی تعلیمی شاخ کو آپس میں مربوط کیاجائے گا۔ان تمام کو اس ادارے کے بہت سے اسکولوں کی حیثیت دے دی جائے گی۔
تاریخی ورثے کا یہ ہندوستانی ادارہ عالمی معیار کی ایک یونیورسٹی بن جائے گا۔جس کی پوری توجہ ہندوستان کے گراں مایہ اور روشن تاریخی ورثے کے تحفظ اور اس کی تحقیقات پر مربوط رہے گی۔اس کے ساتھ ساتھ یہاں تحقیق و ترقی اور معلومات کی تقسیم ، اس کے طلباءکی تعلیم اور ان سرگرمیوں میں بہتری لانا، جو تاریخی ورثے سے جڑی ہوئی ہیں اور ہندوستان کی ثقافتی، سائنسی اور معاشی زندگی میں بہت مددگار ثابت ہوتی ہیں، اس کے پروگراموں میں شامل ہیں ۔یہ ملک میں اپنی قسم کا تنہا ادارہ ہوگا۔
یہ معلومات آج لوک سبھا میں وزیر برائے ثقافت جناب جی کشن ریڈی نے ایک تحریری جواب میں فراہم کیں۔
کامرس اور صنعت کی وزارتہ
طبی سامان کی برآمدات
نئی دلّی ،16 ستمبر / مختلف قسم کے طبی ساز و سامان جیسے پی پی ای کور آل ، 2 / 3 پلائی والے ماسک ، فیس شیلڈ ، سینی ٹائزر  ، ہائیڈروکسی کلورو کوئن اے پی آئی اور اس کے اجزاء ، 13 دیگر ادویاتی اجزاء اور اُس سے بنی دوائیں اور وینٹیلیٹر وغیرہ پر برآمدات پر عائد پابندی ختم کر دی گئی ہے ۔ اگر چہ تشخیصی کٹ ، این 95 / ایف ایف پی دو ماسک کی برآمدات پر فی الحال بندش ہے ، اُن کی بر آمدات کو ماہانہ کوٹے کی شرط پر اجازت دی گئی ہے ۔
طبی ساز و سامان کی بر آمدات پر پابندی کووڈ – 19 سے نمٹنے کے لئے اِن اشیاء کی ملک میں دستیابی کو یقینی بنانے کے لئے عائد کی گئی تھی۔ اب اِن پر ایک تجزیہ کی بنیاد پر ، جو ملک کی ضروریات ، پیداواریت اور بر آمدات کے لئے اضافی اشیاء کی دستیابی کی بنیاد پر اجازت دی گئی ہے ۔
20 مارچ ، 2020 ء سے پہلے پی پی ای کور آل کی ضروریات کو درآمدات کے ذریعے پورا کیا جا رہا تھا کیو نکہ کووڈ – 19 کی ضروریات کے لئے ملک میں ، اِس کی پیداوار محدود تھی لیکن بعد میں پی پی ای کور آل کی تیاری 1.5 کروڑ یونٹ فی ماہانہ تک پہنچنے کے بعد ، اِس کی بر آمدات پر عائد پابندی ہٹا دی گئی ہے ۔ الکہل پر مبنی ہینڈ سینی ٹائزر کی دستیابی 10 لاکھ لیٹر سالانہ تھی ۔ بعد میں اِس کی پیداواری صلاحیت کو بڑھا کر 38 لاکھ لیٹر یومیہ کر دی گئی ہے ، جس سے الکہل پر مبنی ہینڈ سینی ٹائزر کی بر آمدات پر عائد پابندی ہٹا دی گئی ہے  ۔
ملک میں وینٹی لیٹر کی پیداوار ، جو جنوری ، 2020 ء سے پہلے بہت معمولی تھی ، میں اضافہ کیا گیا ہے اور اب ملک میں اتنے وینٹی لیٹر تیار ہو رہے ہیں ، جنہیں بر آمد کیا جا سکتا ہے ۔
یہ معلومات آج لوک سبھا میں کامرس و صنعت کے مرکزی وزیر جناب پیوش گوئل نے ایک تحریری سوال کے جواب میں دی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5478
(Visitor Counter : 110